ปตท.คงเครดิตไม่หวั่นPTTEP
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — ฟิทช์คงอันดับเครดิตของบริษัท ปตท. หลัง ปตท.สผ.ลงทุนครั้งใหญ่ในแคนาดา ปัญหามอนทาราทำธุรกิจออสเตรเลียเสี่ยง 
บริษัท ฟิทช์ เรทติ้งส์ ประกาศคงอันดับเครดิตสากลระยะยาวสกุลเงินต่างประเทศ ของบริษัท ปตท. (PTT) ที่ระดับ “BBB” แนวโน้มเครดิตมีเสถียรภาพ อันดับเครดิตสากลระยะยาวสกุลเงินในประเทศ ที่ระดับ “A” แนวโน้มเครดิตเป็นลบ อันดับเครดิตสากลระยะสั้นสกุลเงินต่างประเทศ ที่ระดับ “F3” อันดับเครดิตภายในประเทศ ระยะยาวที่ระดับ “AAA” แนวโน้มเครดิตมีเสถียรภาพ อันดับเครดิตภายในประเทศระยะสั้นที่ระดับ “F1+” และอันดับเครดิตภายในประเทศระยะยาวของหุ้นกู้ไม่มีหลักประกันและไม่ด้อยสิทธิที่ระดับ “AAA”
การคงอันดับเครดิตของ ปตท.ครั้งนี้แม้ว่าบริษัท ปตท.สำรวจและผลิตปิโตรเลียม (PTTEP) จะใช้เงินลงทุนจำนวน 2,280 ล้านเหรียญสหรัฐเข้าซื้อหุ้น 40% ในแหล่ง Kai Kos Dehseh Oil Sands (KKD) ในประเทศแคนาดา ซึ่งน่าจะส่งผลกระทบต่ออัตราส่วนทางการเงินที่ใช้ในการพิจารณาอันดับเครดิตของ ปตท.และทำให้อันดับเครดิตของ ปตท. เพียงลำพังอ่อนแอลง 
“การลงทุนในแคนาดาทำให้อัตราส่วนหนี้สินสุทธิที่ปรับปรุงแล้วต่อกำไรจากการดำเนินงานก่อนดอกเบี้ยจ่าย ภาษี ค่าเสื่อม ค่าตัดจำหน่าย และค่าเช่า (Ebitdar) ของบริษัท ปตท. จะเพิ่มขึ้นไปอยู่ที่ระดับ 2.02.5 เท่าในปี 25542556 ซึ่งสูงกว่าที่ฟิทช์เคยคาดไว้”
อย่างไรก็ตาม อันดับเครดิตสากลระยะยาวสกุลเงินในประเทศของ ปตท.จะได้รับประโยชน์จากการเพิ่มขึ้นหนึ่งอันดับ เพื่อสะท้อนถึงการสนับสนุนของรัฐบาลต่อ ปตท.ในทางอ้อม เมื่ออันดับเครดิตเฉพาะของ ปตท.มีการปรับลดลงต่ำกว่า “A”
กรณีรัฐบาลออสเตรเลียกำลังพิจารณาทบทวนใบอนุญาต จากกรณีแหล่งมอนทารา ทำให้เกิดความไม่แน่นอนในการดำเนินธุรกิจสำรวจและผลิตปิโตรเลียมในประเทศออสเตรเลียและส่งผลต่อเนื่องถึงกระแสเงินสดจากการดำเนินงานของบริษัทในอนาคตอีกด้วย
ทั้งนี้ หากใบอนุญาตถูกยกเลิกจะส่งผลให้ปริมาณการขายและกระแสเงินสดจากการดำเนินงาน PTTEP ในอนาคตลดต่ำลงกว่าที่คาดการณ์ไว้ รวมถึงทำให้การลดหนี้ของ ปตท.ในอนาคตล่าช้าออกไป
เมื่อสัปดาห์ที่ผ่านมา ราคาหุ้น PTT และ PTTEP ปรับตัวลงแรงหลังมีข่าวเรื่องแหล่งมอนทารารวมถึงความกังวลเรื่อง PTTEP จะถูกลดอันดับเครดิตเมื่อมีการลงทุนใหญ่ในแคนาดา